廿世紀嘅50年代係認知革命嘅時期－呢個時期多個研究心靈嘅領域嘅學者，包括心理學家同語言學家等，開始發覺一味淨係研究外顯行為嘅行為主義根本唔掂，解釋唔到好多心靈嘅相關現象。於是開始出現咗一股思潮，提倡要研究心靈內部嘅資訊處理過程，集結咗心理學、神經科學同人工智能等領域嘅科學家，形成認知科學呢個新嘅科學領域，諗出咗一大柞新嘅實驗方法研究心靈內部嘅現象，令對想像嘅研究正式進入科學嘅範疇。